32005D0421
L 143/38
JURNALUL OFÍCIAL AL UNIUNII EUROPENE
DECIZIA COMISIEI
din 3 iunie 2005
de modificare a apendicelui B din anexa IX la Actul de aderare din 2003 privind anumite unități din sectorul peștelui, cărnii și laptelui din Lituania
[notificată cu numărul C(2005) 1633]
(Text cu relevanță pentru SEE)
(2005/421/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace (1), în special anexa IX capitolul 5 secțiunea B subsecțiunea I punctul 1 litera (d),
întrucât:
(1)
Lituaniei i s-a acordat o perioadă de tranziție pentru anumite unități enumerate în apendicele B la anexa IX la Actul de aderare din 2003.
(2)
Apendicele B din anexa IX la Actul de aderare din 2003 a fost modificat prin Deciziile 2004/472/CE (2) și 2004/473/CE (3) ale Comisiei.
(3)
În temeiul unei declarații oficiale a autorității competente lituaniene, un anumit număr de unități din sectorul cărnii, laptelui și peștelui au încheiat procesul de aliniere la norme și se conformează acum pe deplin cerințelor legislației comunitare. Pe de altă parte, anumite unități și-au încetat activitatea.
(4)
Prin urmare, este oportun să se modifice în consecință apendicele B din anexa IX la Actul de aderare din 2003. Din motive de claritate, este necesar ca acesta să fie înlocuit.
(5)
Comitetul permanent pentru lanțul alimentar și sănătate animală a fost informat cu privire la măsurile prevăzute de prezenta decizie,
ADOPTĂ PREZENTA DECIZIE:
Articolul 1
Apendicele B din anexa IX la Actul de aderare din 2003 se înlocuiește cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 3 iunie 2005.